דייוויד אולווין

דייוויד אולווין (באנגלית: David Wayne Allvin) הוא קצין בדרגת גנרל בחיל האוויר של ארצות הברית המכהן כמפקד החיל בפועל החל מ-29 בספטמבר 2023, לאחר מינויו של מפקד החיל, צ'ארלס בראון, ליושב ראש המטות המשולבים.

ביוגרפיה
אולווין סיים ב-1986 תואר ראשון בהנדסת אווירונאוטיקה מאקדמיית חיל האוויר של ארצות הברית. עבר קורס טיס והוצב בבסיס רמשטיין שבמערב גרמניה כטייס ומדריך על מטוסי ביצ'קראפט C-12 הורון. בהמשך שירת כטייס ניסוי על מטוסי לוקהיד C-141 סטארליפטר, בואינג C-17 גלובמאסטר III ולוקהיד מרטין C-130J סופר הרקולס. בשנים 2001-2003 פיקד על טייסת התדלוק האווירי 905. בשנים 2007-2009 פיקד על כנף התובלה 97 באלסקה. בספטמבר 2010 הוצב באפגניסטן כמפקד כנף 438 וכמפקד פיקוד האימונים של נאט"ו לכוחות האווירים האפגניים. בשנים 2012–2013 פיקד על מרכז השליטה 618 האחראי על תחום התדלוק האווירי. לאחר מכן שירת במכוון תפיקידים במטה חיל האוויר בתחום התכנון והאסטרטגיה. ב-2015 מונה לראש אגף אסטרטגיה ומדיניות בפיקוד אירופה של ארצות הברית ולאחר מכן שימש סגן ראש אגף תכנון ואסטרטגיה במטות המשולבים. בינואר 2019 מונה לראש האגף והועלה לדרגת לוטטנט גנרל.

בנובמבר 2020 קודם לדרגת גנרל ומונה לסגן מפקד חיל האוויר. הוא מועמד לכהן כמפקד חיל האוויר במקומו של צ'ארלס בראון. 

לאורך שירותו צבר מעל 4,600 שעות טיסה על מטוסי C-12F, C-141A/B, KC-135R/T, C-17, C-130, C-130J, C-23, F-15, F-16, T-38.

אלווין בעל תואר שני בניהול מאוניברסיטת המדינה של טרוי ותואר שני מאוניברסיטת חיל האוויר.

קישורים חיצוניים

ביוגרפיה באתר חיל האוויר של ארצות הברית

גנרלים בחיל האוויר של ארצות הברית
מעוטרי מדליית השירות המצוין של מחלקת ההגנה
מעוטרי מדליית השירות המצוין של חיל האוויר
אמריקאים מעוטרי אות לגיון ההצטיינות
מעוטרי כוכב הארד
מעוטרי מדליית האוויר
אמריקאים שנולדו ב-1963